Diari Oficial de la Generalitat Valenciana


Sumari del DOGV 5425, del 10-01-2007 (2006/14404)

Informació pública de l'adjudicació i aprovació del programa per al desenvolupament d'actuacions integrades, que afecta la unitat d'execució 1, 2, 3 i 4.
---------------------------------------------------------------------------------------------------------------------------------------------------------

### Dades del document

Número de DOGV
:   5425

Data del DOGV
:   10-01-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2006/14830


Data del document
:   23-11-2006

Organisme emissor
:   Ajuntament de Toga

Tipus de document
:   Informació Pública

Descriptors 

:   * Toga
    * administració local
    * pla d'urbanisme

Per Acord del Ple de data 17 de novembre del 2006, es va aprovar  
i va adjudicar el programa per al desenvolupament d'actuacions  
integrades que afecta la unitat d'execució UE1, UE2, UE3 i UE4 que  
desenvolupa el Pla General d'este municipi, la qual cosa es publica als  
efectes de l'article 137 de la Llei 16/2005, de 30 de desembre, Urbanística  
Valenciana, amb el text següent:  
«Amb data 6 de febrer del 2006, es va presentar la sol·licitud d'inici  
de procediment de concurs per al desplegament i execució del programa  
d'actuació integrada, per mitjà de gestió indirecta, que afecta la  
unitat d'execució 1, 2, 3 i 4, en desplegament del Pla General d'este  
municipi.  
Per Acord del Ple de data 31 de març del 2006, se sotmet a exposició  
pública per un termini no inferior a tres mesos l'anunci de licitació  
en el Diari Oficial de la Unió Europea número 2006/S 831-181984,  
de data 27 de juny del 2006, i en el Diari Oficial de Generalitat Valenciana  
número 5.294, de data 4 de juliol del 2006, a l'efecte que es presenten  
les proposicions que s'estimen pertinents.  
Durant este termini es van sotmetre a informació pública els documents  
de l'alternativa tècnica proposada en el programa per al desenvolupament  
d'actuacions integrades que afecta la unitat d'execució 1,  
2, 3 i 4 en desplegament del Pla General d'este municipi, assenyalats  
en l'article 134 de la Llei 16/2005, de 30 de desembre, Urbanística  
València.  
Conclosa la informació pública i durant el termini no inferior a tres  
mesos es van presentar en plica tancada les proposicions que consten  
en el certificat de Secretaria.  
Conclòs el període d'al·legacions per part dels interessats, es van  
presentar dos, i van ser informades per la mercantil promotora, i esmenats  
els errors dins del termini de 10 dies establit per a això.  
Amb data 2 de novembre del 2006, es va realitzar l'acte d'obertura  
de pliques amb el resultat següent: única entitat presentada, Esycon,  
SA, que és admesa.  
Posteriorment es van remetre les proposicions als Servicis Tècnics  
perquè emeteren informe, amb les conclusions següents: informe favorable.  
Vist l'informe-proposta de Secretaria de data 13 de novembre del  
2006, el Ple d'esta corporació, en virtut de les competències que li són  
atorgades pels articles 137.1 de la Llei 16/2005, Urbanística, i l'article  
22.2.c) de la Llei 7/1985, de 2 d'abril, Reguladora de les Bases de  
Règim Local, amb 16 vots a favor i una abstenció que representen la  
majoria absoluta, adopta l'acord següent:  
Primer. Adjudicar el programa per al desenvolupament d'actuacions  
integrades a Esycon, SA.  
Segon. Aprovar el programa per al desenvolupament d'actuacions  
integrades que afecta la unitat d'execució 1, 2, 3 i 4, i desestimar les  
al·legacions presentades, d'acord amb l'informe emés respecte d'això.  
Tercer. Remetre totes les actuacions del present expedient a la conselleria  
competent en matèria d'urbanisme.  
Quart. Notificar el present acord als que consten com a interessats  
en les actuacions, sense perjuí de la comunicació que s'indica en  
l'article 166 de la Llei 16/2005, de 30 de desembre, de la Generalitat,  
Urbanística Valenciana, i, en tot cas, als que hagueren participat en el  
concurs.  
Cinqué. Inserir un anunci en el Diari Oficial de la Unió Europea i  
en el Diari Oficial de la Generalitat, en què es done compte de la dita  
adjudicació i aprovació.»  
Contra el present acord, que posa fi a la via administrativa, es pot  
interposar alternativament o recurs de reposició potestatiu, en el termini  
d'un mes a comptar de l'endemà de la publicació del present anunci,  
davant del Ple d'este Ajuntament de Toga, de conformitat amb els  
articles 116 i 117 de la Llei 30/1992, de 26 de novembre, de Règim  
Jurídic de les Administracions Públiques i del Procediment Administratiu  
Comú, o recurs contenciós administratiu, davant del Jutjat Contenciós  
Administratiu de la Comunitat Valenciana, en el termini de dos  
mesos a comptar de l'endemà de la publicació del present anunci, de  
conformitat amb l'article 46 de la Llei 29/1998, de 13 de juliol, de la  
Jurisdicció Contenciosa Administrativa. Si s'optara per interposar el  
recurs de reposició potestatiu, no podrà interposar recurs contenciós  
administratiu fins que aquell siga resolt expressament o s'haja produït  
la seua desestimació per silenci. Tot això sense perjuí que puga exercitar  
qualsevol altre recurs que estime pertinent.  
Toga, 23 de novembre de 2006.- L'alcalde: Elías Barberán Guillamón.